Wir, der schulthessz und ràtt zu Waldszhuͦt, tunt kunt, daz an hùt, datū disz brieffs, do wir in unsˀm besamnoten ràt gesessen sind, fùr uns
komen ist ✳ der erwirdigen und geistlichen frowen der aͤpptissin und conventz des gotzhusz zu Kùngsfelden, unser gnedigen frowen, erber botschafft,
namlich Rùdolff Niessly, ir hoffmeister, und liessz vor uns lesen einen gantzen, gerechten, unargwenigen berment brieff, wie dan̄ der durlùchtig fùrst und herˀ, hrrnˀ Sigmunde, hertzog zu Oͤsterich ꝫcꝭ, unsˀ gnedigerˀ herˀ, inen ir frigheiten und privilegien bestetnùsse und confirmatōn brieffe, mit siner fùrstlichen gnaden anhangendem insigel vˀsigelt, geben hat und stand von wort zu wort alz hernach stat: wir,
Sigmunde, von gottes gnaden hertzog zu Oͤsterich, zu Styr, zu Kerdn̄ und zu Krain, graͤff zu Tyrol ꝫcꝭ, bekennen und tuͦn kundt offenlich mit dem brieffe, daz wir angesehen und betracht haben solhe andächt, lieb ✳ und guͦtter willen, so unsˀ vordˀn loblichˀ gedechtnùsse und besunder
von der stam̄e und gepurdt wir, unser fùrstlich person, wesen und wirdikeit nach schickung des almechtigen gotes haben zù dem wirdigen gotzhus
des closters zu Kùngsfelden, Sant Claren ordens, im Ergoͤwe gelegen, Costentzer bistumbs, gehapt und das mit frigheittn̄, gnaden und gab gestifftet,
begabt und bestettet habent, den wir darin ouch begerent nachzuvolgen. und dadurch und umb sunder lieb willen, damit wir darzuͦ geneigt syen,
haben wir als regierender erbfùrst disˀ unsˀ lande nach anruͤffen und temuͤtiger bette der ersamen, geistlichē, unsˀ lieben, andechtigen Ursulen
von Mùlinen, aͤpptessin daselbs zu Kùngsfelden, so sy durch ir erber botschafft an uns getän hat, vor an dem almechtigen got zu eren und dar nach
umb unsˀn vordˀn, unsˀ und unsˀ nachkomen selenheils, ouch glùckhlichen stannds willen der selben aͤpptessin, irē conventz und gotzhus, alle ir stifft
brieff, gnad, frigheit, recht, güt, gewonheit und loblich heͣrkomen, so von wilant klarˀ gedechtnùsse Ròmschen keisern, kùngen, fùrsten, graffen, herschafften, unsˀn vordˀn und andˀn zuͦ dem selben gotzhus gegeben sind. und besunderlich die gab und inleibung der pfarrkrchn̄ Eilffingen mit irˀ
zuͦkirchn̄ Boͤtzen und andˀn zuͦgehoͤrungen, so von unsˀm gnedigen, lieben hrrnˀ und vettˀ, dem Roͤmischē keiser, by zitten siner kùnglichen wirden
und alz fùrsten des husz Oͤsterich dem benantē gotzhus zuͦgeeignent sind nach lut siner brieff, miltiklich besteͣt und besteten die ouch wùszsentlich mit crafft des brieffs, also das sy der nùhinfùr in allen irn̄ punctn̄ und artikeln voͤllenklichen gepruchn̄ und geniessen sùllen und
mùgen in aller màssz als ob die von wort zu wort hier in̄ begriffen werden, ✳ ane menglichs irrung und intrag. daruff gebieten wir den
edeln und unsˀn lieben getrùwen, ✳ allen unsˀn lantvoͤgten, voͤgten, schulth̄n, burgˀmeistˀn, richtˀn, reͣtten und allen andˀn unsˀn undˀtanē,
den disˀ, unsˀ brieff gezöigt. und wellen ernstlich, das sy sòlh unsˀ bestetung steͣt halten und dawider nicht tuͦn, nach daz jemand zu tùnd gestatten indehein wis. das ist unsˀ meinūg. des zu urkùnde haben wir unsˀ insigel an den brieff lassen hencken, geben zu Friburg im
Briszgoͤw am sant Martinstag nach Cristi gepùrt im vierzehenhundtˀ und dem achtundfùnfftzgosten jare. und wan̄ wir, vorgenanten schulth̄s und reͣt, den gemelten brieff gesehen und eigenlich gehoͤrt haben vˀlesen, wie der von wort zu wort lutet und begriffen, ouch disz vidimus der abgeschrifft dem houptbrieff gelich lutend ist, dar umb von bitt und begerung wegen der vorgn̄t₎ unser
gnedigē frowen von Kungsfelden hoffmeistˀ, so haben wir den selben brieff in vidīꝰ und vorgemeltˀ wise eigentlich har in schriben und
zuͤ einer zùgnùsse gelouplichˀ abgeschrifft unser gemein insigel, doch uns, unsˀn nachkomen und gemeiner stat Waldszhùt unschedlich, offenlich lassen hencken an disen brieff und vidimꝰ, der geben ist uff samstag nach sant Dorotheetag, nach der gepurt Cristi, unssˀ hrnˀ, gezalt tusent vierhundˀt fùnfftzig und nùn jare. ✳